Paula del Río

Paula del Río Segura, nada en Barcelona o 28 de febreiro de 2000, é unha actriz española de cinema e televisión que participou nas longametraxes O descoñecido (2015), A sombra da lei (2018) e Cuerdas (2019). Ademais, foi unha das protagonistas de El internado: Las Cumbres (2021-2022), serie reboot de El internado, en Amazon Prime Video, co papel de Paz Espinosa.

 Traxectoria 
Curmá da tamén actriz Andrea del Río, naceu en Barcelona no 2000 e tivo a súa primeira interpretación con 10 anos na curtametraxe Levedad. Nos seguintes anos continuou participando nalgunhas curtametraxes até que en 2015 deu o salto ao cinema co filme O descoñecido, dirixido por Dani de la Torre, xunto a Luís Tosar e Elvira Mínguez, entre outros. Este papel valeulle o Premio Mestre Mateo á mellor interpretación feminina protagonista na 14ª edición dos premios.

En 2018 volveu participar noutra longametraxe de Dani de la Torre A sombra da lei, interpretando a Elisa. En 2019 protagonizou a longametraxe Cuerdas de José Luis Montesinos, co papel de Elena, unha rapaza paralítica que queda pechada na casa do seu pai cun can rabioso.

En televisión participou en Centro médico, Servir y proteger, Hospital Valle Norte e Bany Compartit, onde interpretou unha das protagonistas. En 2021 uniuse ao elenco principal da serie reboot de El internado, El internado: Las Cumbres, onde interpreta o papel de Paz.

 Filmografía 
 Cinema 
 Ano Título Papel Director 2015 O descoñecido SaraDani de la Torre 2018 A sombra da lei Elisa 2019 Cuerdas Elena José Luis Montesinos

 Televisión 
 Ano Título Papel Canle Notas 2017 Centro médico AliciaTVE 1 episodio 2018 Servir y proteger Lidia Velasco Elenco secundario; 3 episodios2019 Hospital Valle Norte Irene Elenco secundario; 2 episodios Bany Compartit Greta Puig TVE Cataluña Elenco principal; 39 episodios 2021-2022 El internado: Las Cumbres Paz Espinosa Amazon Prime Video Elenco principal (tempadas 1-2); 16 episodios2023Las invisiblesMarisaSkyShowtimeElenco principal; ¿? episodios

 Galardóns e nomeamentos 
 Ano  Premio  Categoría  Traballo nomeado  Resultado  Ref. 2015 Medallas do Círculo de Escritores Cinematográficos Mellor actriz revelaciónO descoñecido  2015 Premios Mestre Mateo Mellor actriz protagonista  2020 Festival de cinema fantástico Grimmfest Mellor actriz protagonista Cuerdas 

 Notas 

Categoría:Nados en 2000
Categoría:Nados en Barcelona
Categoría:Actores de cinema de Cataluña
Categoría:Actores de televisión de Cataluña
Categoría:Premio Mestre Mateo á mellor interpretación feminina protagonista